Småspove

Småspove (Numenius phaeopus) er en art i snipefamilien og regnes som en langdistansetrekkfugl. Sju underarter anerkjennes.

Biologi 
Småspove ligner storspove, men er betydelig mindre. Den har også noe kortere nebb. Arten måler 37–45 cm (hvorav nebbet utgjør 6–9 cm). Vingespennet er cirka 76–89 cm. Fjærdrakten er mest gråbrun, men vingetuppene er mørke. Den har bøyd nebb som er lengst hos voksne hunner. Småspoven har en tydelig lys «midtstripe» på hodet og et kraftigere mønster enn storspoven. I flukten stikker ikke bena ut bak stjerten. Nominatformen har hvit rygg, overside og vingeunderside, og tverrutet gråbrun stjert.

Lokketonen er en visling, mens spillåten er en serie vislinger som overgår i en trill.

Småspove hekker i Nord-Amerika, det nordligste Europa og i Asia, mest i Sibir. Vanlige hekkeplasser er fjellområder, myrer og steppeområder. Det er vanlig at noen par hekker nære hverandre i en mindre koloni. Reiret er en grop på bakken. Hunnen legger 3-5 egg. Begge foreldrene ruger eggene og vokter så ungene mot inntrengere. De kan til og med angripe mennesker som kommer for nær reiret.

Fuglene finner føde i gjørme eller veldig myk jord hvor de leter etter mark og andre smådyr. De tar også krabber og lignende.

Inndeling 
Inndelingen følger HBW Alive og er i henhold til Piersma & Bonan (2019).

 Charadriiformes, vade-, måse- og alkefugler
 Chionidi, slirenebbfugler
 Charadrii, lofugler
 Scolopaci (Limicoli), snipefugler
 Pedionomidae, slettevandrerfamilien
 Thinocoridae, rypesnipefamilien
 Rostratulidae, riksesnipefamilien
 Jacanidae, bladhønsfamilien
 Scolopacidae, snipefamilien
 Numeniinae,  slekter, 9 arter (én art mulig utdødd)
 Bartramia, monotypisk
 Numenius, 8 arter, 17 taxa
 N. tahitiensis, alaskaspove, monotypisk
 N. phaeopus, småspove, 7 taxa
 N. p. islandicus
 N. p. phaeopus (nominatformen), eurasisk småspove
 N. p. alboaxillaris
 N. p. rogachevae
 N. p. variegatus
 N. p. rufiventris
 N. p. hudsonicus, amerikansk småspove
 N. minutus, dvergspove, monotypisk
 N. borealis, eskimospove, monotypisk (mulig utdødd, sist observert med sikkerhet i 1963)
 N. tenuirostris, smalnebbspove, monotypisk
 N. americanus, langnebbspove, 2 taxa
 N. arquata, storspove, 3 taxa
 N. madagascariensis, østspove, monotypisk
 Limosinae, 
 Calidrinae, 
 Scolopacinae, 
 Tringinae, 
 Turnici, springvaktelfugler
 Lari, måkefugler

Referanser

Eksterne lenker 
 

Snipefugler
Fugler formelt beskrevet i 1758
Dyr formelt beskrevet av Carl von Linné